section_heading: Životopis
paragraph_text: Rodio se je u Zagrebu. Mati mu je bila Marija Dugan, komorna solo-pjevačica i kći poznatog hrvatskog skladatelja Franje Dugana, a otac Zvonimir Pinterović, sveučilišni profesor analitičke kemije (kemičar i fizičar<ref>Josip Šarčević: Prof.dr.sc. Zvonimir Pinterović, Nuštar kroz povist. 26. travnja 2008. Pristupljeno 11. svibnja 2019.). Antun je u Zagrebu završio pučku školu i prva dva razreda gimnazije. Poslije rata otac mu je morao u izbjeglištvo. Nekoliko godina poslije Antun se pridružio ocu sa sestrom i materom u Belgiji 1953. godine. Školovanje je nastavio u Bruslju u klasičnoj gimnaziji. Maturirao je 1959. godine. Upisao je studij filozofije i književnosti (romanistiku). Magistrirao je 1966., 1967. godine položio je i profesorski ispit na Katoličkom sveučilištu u Louvainu. Supruga G. Chantinne tragično je poginula. Ponovo se oženio groficom i poznatom akademskom slikaricom Claudiom Goethals,<ref name="60 hrv. emigrantskih pisaca"/> s kojom je dobio djecu Radomira i Yasnu Pinterović. Zaposlio se je 1968. u gimnaziji kao gimnazijski profesor francuske književnosti i psihologije. Usavršavao se je analitičkoj psihologiji, u Bruslju, Zürichu i dr. Na više je kliničkih ustanova radio kao psihoterapeut i psihoanalitičar.<ref name="60 hrv. emigrantskih pisaca"/>